# Andrew Grove

### A Wikipédiából, a szabad lexikonból.

Andrew Steven Grove (Budapest, 1936. szeptember 2.), az Intel társalapítója, a cég felemelkedésének egyik kulcsfigurája.

Andy Grove – Gróf András néven – 1936-ban látta meg a napvilágot Budapesten, egy zsidó kereskedőcsalád gyermekeként. Felsőfokú tanulmányait az Eötvös Loránd Tudományegyetem kémikus szakán kezdte, ám 1956-ban, a forradalom leverése után az Egyesült Államokba emigrált. 1960-ban végzett vegyészmérnökként a New York-i City College-ban, majd a Berkeley Egyetemen szerzett doktorátust. 1963-ban – közvetlenül a PhD-fokozat megszerzését követően – a Fairchild Semiconductor kutatás-fejlesztési részlegénél helyezkedett el, és ott dolgozott egészen 1968-ig, amikor Robert Noyce és a róla elnevezett törvényről ismertté vált Gordon Moore társaként megalapította az Intel Corporationt, amely ma a világ legnagyobb félvezetőgyártó vállalata. 1979-től a cég elnöke, 1987-től vezérigazgatója, 1997-től pedig a vállalat vezérigazgatója és igazgatótanácsának elnöke egy személyben. A vezérigazgatói posztról 1998-ban lemondott, de 2005 májusáig az igazgatótanács elnöke maradt. Azóta rangidős tanácsadóként segíti az Intel munkáját.

Grove és felesége, Éva 1958-ban házasodtak össze, két lányuk van.

## [szerkesztés] Idézet

- "Amikor jött a tévé, az emberek megpróbáltak rá úgy tekinteni, mint egy képet is adó rádióra. Jelenleg abban a stádiumban vagyunk, hogy az internet egy tv lassú hálózati kapcsolattal.." (2001 augusztus)

## [szerkesztés] Könyvek és írások

- Physics and Technology of Semiconductor Devices (John Wiley and Sons, Inc., 1967)
  - Számos amerikai egyetemen használt szakirodalom.
- High Output Management (Random House, 1983 and Vintage Books, 1985)
  - 11 nyelvre fordították le
- One-on-One With Andy Grove (G.P. Putnam's Sons, 1987 and Penguin, 1989)
- Only the Paranoid Survive (Doubleday, 1996)
- Swimming Across (Time Warner Books, 2001)

Magyarul megjelent:

- Csak a paranoidok maradnak fenn, ford. Doubravszky Sándor (Bagolyvár, 1998)
- Csúcsteljesítményű vezetés, ford. Doubravszky Sándor (Bagolyvár, 1998)
- Átúsztam : a mikroprocesszor alkotójának önéletrajza magyarországi éveiről, ford. Cziegler István (Eötvös Loránd Fizikai Társulat, 2002)

Cikkei jelentek meg a Fortune magazinban, a The Wall Street Journalban, a New York Timesban és más napilapokban.

## [szerkesztés] Elismerések

- Time Magazine: Az év embere (1997)
- Az évfolyam legjobbjaként diplomázott City College of New York 1960-ban.

## [szerkesztés] Külső hivatkozások

- Biography as given by Intel.com
- IEEE's legacies page
- Author of Swimming Across Swimming Across

Ezt a szócikket át kellene olvasni, ellenőrizni a szövegét, tartalmát. További részleteket a cikk vitalapján találhatsz.
A lap eredeti címe "http://hu.wikipedia.org../../../a/n/d/Andrew_Grove_522d.html"

Kategóriák: Lektorálandó lapok | Lektorálandó lapok 2004 novemberéből | Számítástechnikusok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Français
- 日本語
- Polski
- Slovenščina